Arvutimaailm on Eesti vanim tehnoloogiaajakiri, mis ilmub 1993. aastast. Tänapäeval on Arvutimaailma eesmärk lisaks uute tehnoloogiate tutvustamisele ka Eesti IT-äri laiem kajastamine.        Viimase Emori uuringu andmeil on Arvutimaailmal 27 000 lugejat, valdavalt vanuses 15-39 aastat. Samuti näitab statistika, et ajakirjal on 6000 naislugejat. Enam kui pooled lugejatest tituleerib uuring "valgekraedeks", ⅔ on püsilugejad. Arvutimaailm on tellitud umbes  tuhandesse ettevõttesse. Geograafiliselt jaotub lugejaskond üle Eesti suhteliselt ühtlaselt, jäädes keskmisest madalamaks Virumaal ning olles pisut üle keskmise Tartus ja Lõuna-Eestis (jutt ajakirja enda keskmisest).        Möödunud aasta jooksul on Arvutimaailm käsitlenud muu hulgas järgmisi teemasid: "Kas eelistada kodumaist või brändiarvutit?", "Turvalisuse inimelement", "MarkIT tungib Euroopasse", "Omamise vaev või rendiõnn?", "Veebiteenused reeglite ikkes", "Mõra digiallkirjas", "Julge  visioon viis Osta.ee kasumisse", "Vabavara ei anna säästu kergelt". Lisaks kõvaketaste, pihuarvutite, skannerite, printerite, LCD-ekraanide, GPS-ide valmisveebide ja palju muu võrdlustestid või uute toodete üksiktestid. Sõna on saanud suur osa Eesti IT-äri ja -elu võtmeisikuid.        Arvutimaailma toimetuse blogi asub aadressil: http://arvutimaailm.blogspot.com/        50 kiiremat veebipäeviku pidajat, kes kordavad seda  postitust täies mahus enda blogis (pealkiri + Arvutimaailma tutvustus + kampaania kirjeldus), saavad Arvutimaailma tellimuse pooleks aastaks tasuta.        Selleks tuleb saata aadressile am@am.ee:    1. oma postituse link;    2. ees- ja perekonnanimi;    3. täpne tellimisaadress;    4. kontakttelefon.    Ühtlasi nõustud tasuta poolaastatellimusele kandideerides sellega, et Arvutimaailm saadab hiljem e-kirjaga teate, kas jõudsid 50 kiirema  hulka, ning poole aasta pärast meeldetuletuse, et soovi korral tellimust pikendada.